b'\n_START_ARTICLE_\nWannaCry\n_START_PARAGRAPH_\nWannaCry (WannaCrypt) je izsiljevalski virus, ki je maja leta 2017 povzro\xc4\x8dil enega najve\xc4\x8djih kibernetskih napadov v svetovnem spletu. Izkoristil je varnostne ranljivosti in pomanjkljivosti ne posodobljenih operacijskih sistemov, ter napadel ra\xc4\x8dunalnike, ki imajo name\xc5\xa1\xc4\x8dene Microsoftove operacijske sisteme (Vista, 7, 8, 10 in XP). Uporabnikom je za\xc5\xa1ifriral shranjene datoteke, za njihovo povra\xc4\x8dilo pa je zahteval pla\xc4\x8dilo odkupnine. Na tak na\xc4\x8din je prizadel je ve\xc4\x8d kot 300.000 ra\xc4\x8dunalnikov, poleg posameznih uporabnikov so bila med \xc5\xbertvami tudi \xc5\xa1tevilna podjetja. \xc2\xa0_NEWLINE_Izsiljevalski virus se je prvi\xc4\x8d pojavil 12. maja 2017, v obliki priponke v elektronski po\xc5\xa1ti. \xc5\xa0irjenje zlonamerne programske kode je zaustavil 22-letnik Marcus Hutchins iz Velike Britanije znan tudi pod vzdevkom Malwaretechblog. Ta je v kodi virusa odkril zapisano ime domene, ki ob registraciji deluje kot mehanizem za zaustavitev \xc5\xa1irjenja. To pomeni, da je imel virus vdelano varnostno zavoro. Kljub temu, da je bilo \xc5\xa1irjenje zaustavljeno v dveh dneh se \xc5\xa1koda ocenjuje na vrednost med 100 milijonov in milijardo USD. Virus danes ni ve\xc4\x8d dejaven, vendar mno\xc5\xbeica ra\xc4\x8dunalnikov po svetu \xc5\xa1e nima zakrpane varnostne luknje, ki pa jo za \xc5\xa1irjenje \xc5\xbee izrabljajo drugi ra\xc4\x8dunalni\xc5\xa1ki virusi.\n_START_SECTION_\nDelovanje virusa WannaCry\n_START_PARAGRAPH_\nVirus je deloval tako, da je ob oku\xc5\xbebi ra\xc4\x8dunalnika naredil kopije vseh datotek na trdem disku in izbrisal originalne datoteke. Te kopije pa je zakodiral, tako da je bil dostop mo\xc5\xbeen le s klju\xc4\x8dem za de\xc5\xa1ifriranje. Uporabnik zato do teh datotek ni imel dostopa. V najhuj\xc5\xa1em primeru pa mu je bil celo onemogo\xc4\x8den dostop do ra\xc4\x8dunalnika. Datoteke oziroma podatke so lahko uporabniki dobili nazaj le, \xc4\x8de so imeli narejen backup oz. varnostno kopijo. \xc4\x8ce varnostne kopije podatkov niso imeli, so lahko datoteke\xc2\xa0dobili nazaj s pla\xc4\x8dilom v vrednosti 300 USD oz. 275 evrov v virtualni valuti Bitcoin, vendar pa je virus po treh dneh zahtevani znesek podvojil. \xc4\x8ce zneska uporabniki oz. \xc5\xbertve niso poravnali v enem tednu, je virus izbrisal datoteke. Vendar pa tudi s pla\xc4\x8dilom od\xc5\xa1kodnine ni bilo zagotovila, da bodo \xc5\xbertvam povrnjeni izgubljeni podatki.\n_START_SECTION_\n\xc5\xa0irjenje\n_START_PARAGRAPH_\nWannaCry je deloval kot \xc4\x8drv (worm), to pomeni, da se je raz\xc5\xa1iri avtomatsko brez vednosti uporabnika. Izkoristil je luknjo v varnostnem sistemu ter napadel ra\xc4\x8dunalnike in ra\xc4\x8dunalni\xc5\xa1ke sisteme na internetu, ki niso imeli ustrezno posodobljenega antivirusnega programa. Za \xc4\x8drve je zna\xc4\x8dilno tudi, da se raz\xc5\xa1irijo zelo hitro, WannaCry se je v enem dnevu raz\xc5\xa1iril po celem svetu. Izvorna oku\xc5\xbeba je bila kasneje izsledena v Azijo. Prvi ra\xc4\x8dunalnik se je oku\xc5\xbeil preko protokola SMB, za skupno rabo in deljenje datotek. Virus se je nato samodejno raz\xc5\xa1iril \xc5\xa1e na druge ra\xc4\x8dunalnike, ki so bili povezani na isto omre\xc5\xbeje. Kasneje pa se je \xc5\xa1iril preko hiperpovezav (maili, dropbox linki, oglasi, spletne strani) in zlonamerne programske opreme. Ra\xc4\x8dunalnik se je lahko oku\xc5\xbeil tudi s klikom uporabnika na prejeto oku\xc5\xbeeno datoteko oz. z obiskom oku\xc5\xbeene spletne strani.\n_START_SECTION_\nZa\xc5\xa1\xc4\x8dita\n_START_PARAGRAPH_\nVirus je za \xc5\xa1irjenje izkori\xc5\xa1\xc4\x8dal ranljivosti v varnostnem sistemu ra\xc4\x8dunalnika, ki pa so jih razvijalci programske opreme Microsoft Windows z varnostnim popravkom odpravili \xc5\xbee po nekaj dneh od prve oku\xc5\xbebe. Kasneje pa so izdali ustrezne varnostne posodobitve \xc5\xa1e za starej\xc5\xa1e operacijske sisteme (2003, 2008 in XP). Ra\xc4\x8dunalnik je pred zlonamerno programsko opremo mogo\xc4\x8de za\xc5\xa1\xc4\x8dititi s posodobitvijo operacijskega sistema in antivirusnega programa, skrbjo za obnovo podatkov in previdnej\xc5\xa1im odpiranjem neznanih datotek.\xc2\xa0 \xc2\xa0\n_START_SECTION_\nStorilec\n_START_PARAGRAPH_\nPo nekaterih podatkih naj bi bila izvorna dr\xc5\xbeava iz katere je bil razposlan virus WannaCry Severna Koreja, razvila pa naj bi jo poznana hekerska skupina The Shadow Brokers, ki je leta 2013 ukradla zaupne podatke ameri\xc5\xa1ke agencije NSA. S tem so odkrili ranljivosti \xc2\xa0Microsoft Windows operacijskih sistemov, ki jih je ameri\xc5\xa1ka agencija razvijala za namene dr\xc5\xbeavne varnosti. Kljub domnevam, uradno storilci oziroma razvijalci virusa WannaCry niso znani\n_START_SECTION_\n\xc5\xbdrtve in povzro\xc4\x8dena \xc5\xa1koda\n_START_PARAGRAPH_\nWannaCry se je raz\xc5\xa1iril v ve\xc4\x8d kot 150 dr\xc5\xbeav po celem svetu. Najve\xc4\x8d \xc5\xa1kode je povzro\xc4\x8dil v Rusiji, Ukrajini, ZDA, Indiji, na Kitajskem, Tajvanu in v Braziliji. Celotna \xc5\xa1koda kibernetskega napada je nekje med 100 milijonov in milijardo USD. Prizadel je posameznike, \xc5\xa1e posebej nevaren pa je bil za ve\xc4\x8dje organizacije, npr. letali\xc5\xa1\xc4\x8da, banke, univerze, bolni\xc5\xa1nice in druge vladne ter nevladne slu\xc5\xbebe. Med \xc5\xbertvami so bile na primer organizacije kot so UK\xe2\x80\x99s National Health Service, Deutsche Bahn, Spanish company Telef\xc3\xb3nica, FedEx, Hitachi, Renault, ruski mobilni operater Megafon pri nas pa tudi Revoz. \xc5\xa0koda, ki jo je povzro\xc4\x8dil virus je imela zelo velike posledice, \xc5\xa1e posebej v zdravstvenem sektorju. Zakodirane bolni\xc5\xa1ke kartoteke, zapiski zdravnikov in baze podatkov so bili nedostopni in neuporabni. Tako je bilo tudi v drugih sektorjih. Zaradi virusa so proizvodnjo in delovanje za ve\xc4\x8d ur zaprla tudi druga podjetja, saj je virus za\xc5\xa1ifriral vse njihove podatke. V Rusiji je bilo med \xc5\xbertvami tudi Ministrstvo za notranje zadeve, ki posledi\xc4\x8dno ni moglo izdajati vozni\xc5\xa1kih dovoljenj in registrskih tablic. Pri nas pa je svojo proizvodnjo zaprlo tudi podjetje Revoz v avtomobilski industriji, ki je zaradi tega proizvedla 400 avtomobilov manj. Pri ocenjevanju \xc5\xa1kode tak\xc5\xa1nih primerov je poleg finan\xc4\x8dne \xc5\xa1kode potrebno upo\xc5\xa1tevati tudi \xc4\x8das, ki se porabi za ponovno vzpostavitev sistemov, izgubljene datoteke, izpad poslovanja in druga posredna \xc5\xa1koda. Strokovnjaki so po napadu uspeli spisati orodje imenovano WannaKiwi, ki je lahko v nekaterih primerih na\xc5\xa1el klju\xc4\x8d za de\xc5\xa1ifriranje, vendar samo \xc4\x8de ra\xc4\x8dunalnik po oku\xc5\xbebi ni bil ponovno zagnan. To je naredil tako, da je v pomnilniku poiskal naklju\xc4\x8dna \xc5\xa1tevila, ki so bila uporabljena za generiranje \xc5\xa1ifrirnega klju\xc4\x8da. V primeru, ko mu je to uspelo je lahko ugotovil klju\xc4\x8d in de\xc5\xa1ifriral podatke. Na ta na\xc4\x8din so nekatera podjetja lahko zmanj\xc5\xa1ala \xc5\xa1kodo, vendar pa je bilo orodje\xc2\xa0 WannaKiwi samo delna re\xc5\xa1itev. Edina re\xc5\xa1itev, ki obstaja v primeru oku\xc5\xbebe z izsiljevalskimi virusi so varnostne kopije podatkov.'